El turisme internacional supera el 30 % a Sagunt durant Setmana Santa i el pont de Sant Vicent
02 de maig 2025

![](/media/jwgbbbh4/museo-vía-del-pòrtic_c.jpg?width=850&height=566.6666666666666)Fotografia d'arxiu: Via del Pòrtic.

Sagunt ha experimentat una forta afluència de visitants durant la festivitat de Setmana Santa i el pont de Sant Vicent. Concretament, pel que respecta al turisme internacional, la ciutat ha superat el 30 % per primera vegada.

Durant la primera setmana de festivitat, el 84 % dels turistes que han visitat la ciutat han sigut nacionals, principalment de la Comunitat Valenciana, Madrid, País Basc i turistes locals. El 16 % restant han sigut turistes internacionals, arribats principalment de França, el Regne Unit, Alemanya i Itàlia.

D'altra banda, la segona setmana de la festivitat el percentatge de turistes nacionals ha baixat fins al 69 %, augmentant l'internacional fins al 31 %. Els visitants nacionals han arribat de la Comunitat Valenciana, Catalunya, Aragó i el País Basc, principalment. Respecte al turisme internacional, per primera vegada el país més representat ha sigut els Estats Units, amb el 24 % del total. El seguixen França (20 %) i, en menor proporció, Itàlia i Països Baixos.

El perfil dels turistes que han visitat estes setmanes Sagunt és, principalment, familiar, seguit de parelles, individuals i grups. Sobretot, han demanat informació sobre monuments, la Setmana Santa Saguntina, gastronomia, senderes i oci. Els turistes internacionals, a més, han mostrat un major interés per monuments com la Via del Pòrtic.

La regidora de Turisme, Natalia Antonino, assegura que estes són “dades positives” per a la ciutat. “Any a any veiem un creixement progressiu de turisme internacional en esta època de l'any que fins al moment no s'havia produït”, afig. Natalia Antonino afirma, a més, que Sagunt “és el lloc idoni per a gaudir de patrimoni cultural, natural i industrial, així com de l'oci, festivitats i bon clima”. Així mateix, ha definit a la ciutat com a “acollidora, hospitalària i per a tots i per a totes”.

### **Pont de l'1 de maig**

A més, este cap de setmana també s'espera un important volum de turisme per al pont de l'1 de maig. El Teatre Romà i el Castell estaran oberts hui, divendres 2 de maig, i demà, dissabte 3 de maig, de 10 a 20 hores. El diumenge tots dos monuments estaran oberts en horari de 10 a 14 hores.

*   [](http://www.facebook.com/sharer.php?u=https://aytosagunto.es/va/actualitat/2025-05-02-el-turisme-internacional-supera-el-30-a-sagunt-durant-setmana-santa-i-el-pont-de-sant-vicent/ "Facebook")
*   [](http://twitter.com/share?url=https://aytosagunto.es/va/actualitat/2025-05-02-el-turisme-internacional-supera-el-30-a-sagunt-durant-setmana-santa-i-el-pont-de-sant-vicent/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-05-02-el-turisme-internacional-supera-el-30-a-sagunt-durant-setmana-santa-i-el-pont-de-sant-vicent/ "Linked In")
*   [](mailto:?body=https://aytosagunto.es/va/actualitat/2025-05-02-el-turisme-internacional-supera-el-30-a-sagunt-durant-setmana-santa-i-el-pont-de-sant-vicent/)